
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. ΦύΜου 1786 

27 Σεπτεμβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση και συμπλήρωση του Κανονισμού Λει¬ 
τουργίας του Α.Σ.Ε.Π. 1 

Ανάθεση καθηκόντων θέσεων Συμβούλων ΑΣΕΠ σε εν 
ενεργεία υπαλλήλους ή λειτουργούς. 2 


ΑΠΟΦΑΣΕΙ Σ 

Αριθ. ΔΙΠΠ/Φ.ΑΣΕΠ/1/19785 (1) 

Τροποποίηση και συμπλήρωση του Κανονισμού Λειτουρ¬ 
γίας του Α.Σ.Ε.Π. 

Η ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις της παρ.2 του άρθρου 6 του Ν. 
2190/1994, καθώς και τις λοιπές διατάξεις του αυτού νό¬ 
μου, όπως τροποποιήθηκε και συμπληρώθηκε έως σήμε¬ 
ρα. 

2. Την απόφασή μας αριθμ. ΔΙΖ^ΑΔ/Φ. 12/179/οικ. 15969/ 
3.6.1994 (ΦΕΚ 419Β/3.6.1994) «Κανονισμός λειτουργίας 
του Ανωτάτου Συμβουλίου Επιλογής Προσωπικού 
(Α.Σ.Ε.Π.)», όπως τροποποιήθηκε και συμπληρώθηκε με 
τις όμοιες αριθμ. ΔΙΠΠ/Φ.ΑΣΕΠ 1/οικ.5640/21.2.1995 
(ΦΕΚ 126/τ. Β/24.2.1995), ΔΙΠΠ/Φ.ΑΣΕΠ 1/5625/4.3.1997 
(ΦΕΚ 200/τ.Β/17.3.1997) και ΔΙΠΠ/Φ.ΑΣ. 1 /οικ. 13980/ 
19.6.1997 (ΦΕΚ 535/τ.Β730.6.1997). 

3. Την από 15.9.1999 πρόταση της Ολομέλειας του 
ΑΣΕΠ (Πρακτ. αριθ. 36/15.9.1999) για τροποποίηση και 
συμπλήρωση του Κανονισμού Λειτουργίας αυτού. 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

I. Η απόφασή μας αριθμ. ΔΙΔΑΔ/Φ. 12/179/οικ. 15969/ 
3.6.1994 (ΦΕΚ 419/τ.Β7/3.6.1994) τροποποιείται ως ακο¬ 
λούθως: 

1. Η παρ. 2 του άρθρου 2 αντικαθίσταται ως εξής: 

«2. Θέσεις μελών του ΑΣΕΠ μπορεί να καλύπτονται με 
ανάθεση καθηκόντων σε εν ενεργεία υπαλλήλους ή λει¬ 


τουργούς της παρ. 1 του παρόντος άρθρου που επιλέγο¬ 
νται από την Ολομέλεια για χρόνο ίσο με μια θητεία». 

2. Στο τέλος της παρ. 1 του άρθρου 4 προστίθεται το α¬ 
κόλουθο εδάφιο: «Σε όσες περιπτώσεις απαιτείται κατά 
τις οικείες διατάξεις αξιολόγηση των υπαλλήλων ή λει¬ 
τουργών στους οποίους έχουν ανατεθεί καθήκοντα συμ¬ 
βούλου του ΑΣΕΠ, αυτή γίνεται με έκθεση του Προέδρου 
του ΑΣΕΠ σύμφωνα με όσα ορίζονται στην προβλεπόμε- 
νη από το τελευταίο εδάφιο της παρ.3 του άρθρου 4 του 
Ν.2190/1994 Υπουργική Απόφααη.» 

3. Το άρθρο 5 αντικαθίσταται ως εξής: 

«Άρθρο 5 

Για τη λειτουργία του ΑΣΕΠ ορίζονται οι εξής συνθέσεις: 
α) Μείζων Ολομέλεια, 
β) Ελάσσων Ολομέλεια, 
γ) Τμήματα και 
δ) Μονομελείς Συνθέσεις» 

4. Οι παρ. 3 και 4 του άρθρου 6 αντικαθίστανται ως εξής: 
«3. Η Μείζων Ολομέλεια βρίσκεται σε απαρτία όταν πα- 

ρίστανται εννέα (9) τουλάχιστον μέλη, στα οποία συμπε- 
ριλαμβάνονται και οι μη κωλυόμενοι Πρόεδρος και ένας 
τουλάχιστον των Αντιπροέδρων του Σώματος. 

4. Στη Μείζονα Ολομέλεια εισάγονται υποθέσεις: 

α) Για τα θέματα που προβλέπονται στα άρθρα 4 (παρ. 
3,4 και 5), 6 και 7 (παρ. 1,2 και 3) του Ν. 2190/1994. 

β) Για τα θέματα που προβλέπονται στα άρθρα 3 
(παρ.3), 10 (παρ. 1), 15 (παρ.3) και 17 (παρ. 2,6 και 14) του 
Ν. 2190/1994. 

γ) Με πράξη του Προέδρου όταν αποδέχεται σχετική 
πρόταση Μονομελούς Συνθέσεως ή του ορισθέντος ειση¬ 
γητή ή όταν εκτιμά ότι ανακύπτει θέμα γενικότερου εν¬ 
διαφέροντος ή τήρησης της ενότητας στις αποφάσεις 
του Συμβουλίου. 

δ) Με παραπεμπτική απόφαση της Ελάσσονος Ολομέ¬ 
λειας ή Τμήματος όταν ανακύπτουν τα εξής θέματα: 

δα) Γενικότερου ενδιαφέροντος ή τήρησης ενότητας 
στις αποφάσεις του Συμβουλίου, 
δβ) Εφαρμογής ή μη συγκεκριμένου κανόνα δικαίου, 
δγ) Ερμηνείας τέτοιου κανόνα, 
ε) Για κάθε άλλη περίπτωση που ρυθμίζεται κατά το νό¬ 
μο με απόφαση του ΑΣΕΠ και δεν υπάγεται στην αρμο¬ 
διότητα άλλου οργάνου του ΑΣΕΠ, σύμφωνα με τον κα¬ 
νονισμό αυτό.» 

5. Το άρθρο 7 αντικαθίσταται ως εξής: 

«Αρθρο 7 

Ελάσσων Ολομέλεια 

1. Η Ελάσσων Ολομέλεια είναι πενταμελής και συ¬ 
γκροτείται από τον αρχαιότερο Αντιπρόεδρο και τον 
Πρόεδρο κάθε Τμήματος πληντου Πρώτου. Η Ελάσσων 
Ολομέλεια μπορεί με απόφαση του Προέδρου του ΑΣΕΠ 
να λειτουργεί, όταν αυτό κρίνεται αναγκαίο και με δεύ¬ 
τερη πενταμελή σύνθεση, η οποία καθορίζεται με την ίδια 
απόφαση. 

2. Στην Ελάσσονα Ολομέλεια προεδρεύει ο αρχαιότε¬ 
ρος Αντιπρόεδρος, ο οποίος σε περίπτωση απουσίας ή 
κωλύματος του αναπληρώνεται από τον άλλο Αντιπρόε¬ 
δρο και αν και αυτός απουσιάζει ή κωλύεται από τον αρ¬ 
χαιότερο σύμβουλο που μετέχει στη σύνθεση. Αναπλη¬ 
ρωτές μελών ορίζονται τα αρχαιότερα μέλη κάθε Τμήμα¬ 
τος, αντίστοιχα, πλην του Πρώτου Τμήματος. Ο 
Πρόεδρος του ΑΣΕΠ μπορεί να προεδρεύει στην Ελάσ¬ 
σονα Ολομέλεια οποτεδήποτε. Στην περίπτωση αυτή δεν 
μετέχει στη σύνθεση ο νεότερος σύμβουλος. 

3. Στην Ελάσσονα Ολομέλεια εισάγονται οι ακόλουθες 
υποθέσεις: 

α) Ο έλεγχος οποιοσδήποτε προκήρυξης πλήρωσης 
θέσεων πριν τη δημοσίευσή της, όταν ο πρόεδρος του 
ΑΣΕΠ κρίνει αναγκαία την παραπομπή τους προς εξέτα¬ 
ση συγκεκριμένων θεμάτων. 

β) Η συγκρότηση της Κεντρικής Επιτροπής του γρα¬ 
πτού διαγωνισμού (άρθρο 17 παρ. 1 Ν.2190/1994), της Κε¬ 
ντρικής Επιτροπής για την εφαρμογή των διαδικασιών 
του άρθρου 18 του Ν. 2190/1994 και των επιτροπών επι¬ 
λογής ειδικού επιστημονικού προσωπικού (άρθρο 19 
παρ.2 Ν.2190/1994). 

γ) Η απόφαση για τη διενέργεια γραπτού διαγωνισμού 
κατ’ εφαρμογή της παρ. 5 του άρθρου 15 του Ν. 
2190/1994. 

δ) Η απόφαση για σύντμηση της προθεσμίας υποβολής 
των αιτήσεων των υποψηφίων κατ’ εφαρμογή της παρ.4 
του άρθρου 16 του Ν. 2190/1994. 

ε) Ο καθορισμός του εντύπου των αιτήσεων των υπο¬ 
ψηφίων. 

στ) Η απόφαση επί της πρότασης συγκεκριμένου φο¬ 
ρέα για εξέταση των υποψηφίων σε συγκεκριμένη πρό¬ 
σθετη ή ειδική ύλη και η απόφαση για την απόδειξη της ξέ¬ 
νης γλώσσας με τίτλους σπουδών, αντί εξέτασης (Ν, 
2190/1994, άρθρο 17παρ.3). 

ζ) Επίλυση τυχόν αμφισβητήσεως αν οι προς πλήρωση 
θέσεις υπάγονται στη διαδικασία του γραπτού διαγωνι¬ 
σμού ή των κριτηρίων (άρθρο 18 παρ. 1 Ν.2190/1994). 

η) Η απόφαση για τη διενέργεια πρακτικής δοκιμασίας 
ή εξέτασης των υποψηφίων με τη βοήθεια ηλεκτρονικού 
υπολογιστή ή άλλων συσκευών ή και των δύο, καθώς και 
η σύμφωνη γνώμη για προσθήκη πρόσθετων προσόντων 
πρόσληψης, όταν ο Πρόεδρος του ΑΣΕΠ κρίνει αναγκαία 
την παραπομπή του τελευταίου αυτού θέματος (Ν. 
2190/1994, άρθρο 18παρ.7). 

θ) Η εξέταση των ενστάσεων, ο αυτεπάγγελτος έλεγχος 
και η κύρωση των πινάκων επιλογής ειδικού επιστημονι¬ 
κού προσωπικού στις περιπτώσεις όλων ανεξαρτήτως 
των φορέων και η διάθεση των επιτυχόντων για διορισμό 
στον οικείο φορέα όπου αυτή προβλέπεται. 

ι) Η εξέταση ερωτημάτων δημοσίων υπηρεσιών και λοι¬ 
πών φορέων, όταν ο Πρόεδρος του ΑΣΕΠ κρίνει αναγκαία 
την παραπομπή. 


ια) Οι υποθέσεις που παραπέμπονται από τα Τμήματα 
όταν η απόφασή τους δεν είναι ομόφωνη εάν το τμήμα α¬ 
ποφασίσει την παραπομπή ή εάν αποφασίσει τούτο ο 
Πρόεδρος του ΑΣΕΠ.» 

6. Οι παρ. 1, 7 και 8 του άρθρου 8 αντικαθίστανται ως ε- 

ξής: 

«1. Συνιστώνται πέντε (5) Τμήματα καθένα από τα οποία 
συγκροτείται από τρεις (3) συμβούλους.» 

«7. Ο Πρόεδρος του ΑΣΕΠ μπορεί να προεδρεύει σε ό¬ 
λα ή ορισμένα Τμήματα. Στην περίπτωση αυτή δεν μετέ¬ 
χει ο νεότερος Σύμβουλος». 

«8. Οι Αντιπρόεδροι, ύστερα από υπόδειξη του Προέ¬ 
δρου, μπορεί να προεδρεύουν σε οποιοδήποτε Τμήμα. 
Στην περίπτωση αυτή δεν μετέχει ο νεότερος Σύμβου¬ 
λος.» 

7. Το άρθρο 9 αντικαθίσταται ως εξής: 

«Αρθρο 9 

Αρμοδιότητες των Τμημάτων 

1. Στο πρώτο Τμήμα εισάγονται οι υποθέσεις που αφο¬ 
ρούν αυτεπάγγελτο έλεγχο, εξέταση ενστάσεων, κύρω¬ 
ση πινάκων και διάθεση επιτυχόντων για την πλήρωση 
θέσεων κατά τα άρθρα 17 (γραπτός διαγωνισμός) και 18 
(διαδικασία κριτηρίων) Ν. 2190/1994, όπως αυτά εκά- 
στοτε ισχύουν, νομικών προσώπων δημοσίου δικαίου, 
οργανισμών τοπικής αυτοδιοίκησης πρώτης και δεύτε¬ 
ρης βαθμίδας, των τοπικών ενώσεων αυτών, των δημο¬ 
σίων οργανισμών, των νομικών προσώπων ιδιωτικού δι¬ 
καίου της παρ. 1 του άρθρου 14 του Ν. 2190/1994 και των 
φορέων της παρ. 3 του άρθρου 1 του Ν. 2527/1997, που 
εδρεύουν στους νομούς των Περιφερειών Ηπείρου, Δυ¬ 
τικής, Κεντρικής και Ανατολικής Μακεδονίας και Θρά¬ 
κης. 

Οι υποθέσεις που αφορούν στις ίδιες ως άνω περιφέ¬ 
ρειες σχετικά με όλες τις λοιπές αρμοδιότητες για τις 
προσλήψεις ή διορισμούς που γίνονται βάσει των διατά¬ 
ξεων της παρ.3 του άρθρου 1 του Ν.2527/1997, του άρ¬ 
θρου 18 παρ. 8 του Ν.2539/1997, του άρθρου 9 παρ. 12 
του Ν. 2623/1998, της παρ. 2 του άρθρου 24 του Ν. 
2716/1999 και του άρθρου 21 του Ν. 2190/1994 ερευνώ- 
νται από μονομελείς συνθέσεις που συγκροτούνται από 
μέλη του τμήματος αυτού. 

2. Η προηγούμενη παράγραφος δεν εφαρμόζεται όταν 
έχει κινηθεί κοινή διαδικασία πλήρωσης θέσεων που αφο¬ 
ρά και σε άλλες περιοχές της χώρας. Στην περίπτωση αυ¬ 
τή το πρώτο Τμήμα διευκολύνει και διεκπεραιώνει, με ε¬ 
ντολή του Προέδρου του Συμβουλίου, μέρος της κοινής 
διαδικασίας που αφορά την περιοχή της αρμοδιότητάς 
του. 

3. Στα Τμήματα Δεύτερο, Τρίτο, Τέταρτο και Πέμπτο ει- 
σάγονται: 

α) Υποθέσεις που αφορούν σε αυτεπάγγελτο έλεγχο, ε¬ 
ξέταση ενστάσεων, κύρωση πινάκων και διάθεση των επι- 
τυχόντων για διορισμό στους οικείους φορείς σύμφωνα 
μετά άρθρα 17 (γραπτός διαγωνισμός) και 18 (διαδικασία 
κριτηρίων) του Ν.2190/1994. 

β) Οι ενστάσεις για τις διαδικασίες του άρθρου 1 παρ. 3 
Ν. 2527/1997, του άρθρου 18 παρ. 8 Ν. 2539/1997, του άρ¬ 
θρου 9παρ. 12 Ν. 2623/1998 και του άρθρου 24 παρ. 2 Ν. 
2716/1999, με εξαίρεση τις ενστάσεις για την πλήρωση 
θέσεων ειδικού επιστημονικού προσωπικού και προσωπι¬ 
κού παροδικών αναγκών. 

γ) Η κατανομή των ανωτέρω υποθέσεων στα Τμήματα 

γίνεται κάθε φορά με πράξη του Προέδρου του ΑΣΕΠ εί¬ 
τε κατά προκήρυξη, είτε κατά μέρη της αυτής προκηρύ- 
ξεως. 

4. 0 Πρόεδρος του ΑΣΕΠ μπορεί, για την ευρυθμότερη 
λειτουργία του, να προβαίνει στις εξής ρυθμίσεις: 

α) Να μεταφέρει υποθέσεις σε Τμήμα άλλο από εκείνο 
στο οποίο υπάγονται ή κατανεμήθηκαν κατά τα ανωτέ¬ 
ρω, ιδίως για να αποφευχθεί η υπέρμετρη επιβάρυνση ο¬ 
ρισμένου Τμήματος ή να επιταχυνθεί η σχετική διαδικα¬ 
σία. 

β) Να ορίζει, σε περίπτωση αδυναμίας λειτουργίας της 
Ελάσσονας Ολομέλειας ή Τμήματος λόγω έλλειψης α¬ 
παρτίας, αναπληρωτή από άλλο Τμήμα.» 

8. Προστίθεται άρθρο με αρίθμηση 9Απου έχει ως εξής: 

«Άρθρο 9Α 

Μονομελείς Συνθέσεις 

1. Το ΑΣΕΠ ασκεί με Μονομελείς Συνθέσεις όλες τις υ¬ 
πόλοιπες αρμοδιότητες που ανήκουν σ’ αυτό για τις προ¬ 
σλήψεις ή διορισμούς που γίνονται βάσει των διατάξεων 
της παρ.3 του άρθρου 1 Ν.2527/1997, του άρθρου 18 
παρ. 8 Ν. 2539/1997, του άρθρου 9 παρ.12 Ν. 2623/1998, 
τηςπαρ. 2 του άρθρου 24 Ν.2716/1999 και του άοθρου 21 
Ν. 2190/1994. 

2. Μονομελείς Συνθέσεις μπορεί να αποτελούν όλοι οι 
Σύμβουλοι του ΑΣΕΠ. Η κατανομή των υποθέσεων της 
παρ. 1 σε μονομελείς συνθέσεις γίνεται με απευθείας 
χρέωσή τους από τον Πρόεδρο του Σώματος. Στο πρώτο 
τμήμα της Θεσσαλονίκης η χρέωση γίνεται από μέλος 
του που θα εξουσιοδοτήσει ειδικώς ο Πρόεδρος του 
ΑΣΕΠ. 

9. Προστίθεται άρθρο με αρίθμηση 9Β που έχει ως εξής: 

«Άρθρο 9Β 

Συμμετοχή μελών σε Επιτροπές - Κωλύματα 

1. Στις περιπτώσεις κατά τις οποίες προβλέπεται από 
διάταξη νόμου η συμμετοχή μελών του ΑΣΕΠ, ή διατελε- 
σάντων μελών του ΑΣΕΠ, σε επιτροπές επιλογής προσω¬ 
πικού ή σε συλλογικά όργανα φορέων του δημόσιου το¬ 
μέα, ο ορισμός τους γίνεται από τον Πρόεδρο του ΑΣΕΠ, 
εφόσον στην οικεία διάταξη δεν προβλέπεται ειδικώς ο ο¬ 
ρισμός τους από άλλο όργανο του ΑΣΕΠ ή κατά διαφορε¬ 
τικό τρόπο.» 

2. Μέλη του ΑΣΕΠ που μετέχουν με οποιαδήποτε ιδιό¬ 
τητα στην Κεντρική Επιτροπή των άρθρων 17 ή 18 του Ν. 
2190/1994 ή σε επιτροπές του άρθρου 19 του ίδιου νόμου 
ή σε οποιαδήποτε άλλη Επιτροπή προσλήψεως προσωπι¬ 
κού, κωλύονται να μετάσχουν στην Ολομέλεια. Μείζονα 
και Ελάσσονα, ή στα Τμήματα, όταν ελέγχεται πράξη ή ε¬ 
νέργεια, αυτεπαγγέλτως ή κατ’ ένσταση, της επιτροπής 
της οποίας είναι ή έχουν διατελέσει μέλη.» 

II. Οι αποφάσεις του Υπουργού Εσωτερικών Δημοσίας 
Διοικήσεως και Αποκεντρώσεως με αριθμούς ΔΙΠΠ/Φ. 
ΑΣΕΠ 1/οικ. 5640/21.2.1995 (ΦΕΚ126/Β/24.2.1995),ΔΙΠΠ/ 
Φ. ΑΣΕΠ 1/5625/4.3.1997 (ΦΕΚ 200/Β/17.3.1997) καιΔΙΠΠ/ 
Φ.ΑΣ.1/ οικ. 13980/19.6.1997 (ΦΕΚ 535/Β/30.6.1997) κα- 
ταργούνται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Σεπτεμβρίου 1999 

Η ΥΠΟΥΡΓΟΣ 

ΒΑΣΗ ΠΑΠΑΝΔΡΕΟΥ 


Αριθ. ΔΙΠΠ/Φ.ΑΣΕΠ 1/19786 (2) 

Ανάθεση καθηκόντων θέσεων Συμβούλων ΑΣΕΠ σε εν 
ενεργεία υπαλλήλους ή λειτουργούς, 

Η ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του τελευταίου εδαφίου της παρ. 3 του 
άρθρου 4 του Ν. 2190/1994 (ΦΕΚ 28 Α'), που προστέθηκε 
με την παρ. 1 δ του άρθρου 20 του Ν. 2738/1999 (ΦΕΚ 
180/τ.Α'). 

2. Την από 15.9.1999 γνώμη της Ολομέλειας του ΑΣΕΠ 
(Πρακτ. αριθ. 36/15.9.1999). 

3. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

1. Στις προκηρύξεις πλήρωσης θέσεων Συμβούλων του 
ΑΣΕΠ ορίζεται ρητώς ότι οι προκηρυσσόμενες θέσεις 
μπορούν να καλυφθούν και με ανάθεση καθηκόντων σε εν 
ενεργεία υπαλλήλους ή λειτουργούς του κράτους, καθη¬ 
γητές ή αναπληρωτές καθηγητές ΑΕΙ, ανώτατα στελέχη 
δημοσίων οργανισμών και επιχειρήσεων ή νομικών προ¬ 
σώπων της παρ. 1 του άρθρου 14 του Ν. 2190/1994. 

2. Οι εν ενεργεία υπάλληλοι ή λειτουργοί, όταν υποβά¬ 
λουν αίτηση υποψηφιότητας για κάλυψη θέσεως Συμ¬ 
βούλου του ΑΣΕΠ, διευκρινίζουν ρητώς στην αίτησή τους 
αυτή αν επιδιώκουν το διορισμό τους σε θέση Συμβούλου 
του ΑΣΕΠ ή την ανάθεση καθηκόντων ή, εναλλακτικώς, 
και τα δύο. 

3. Στον επιλεγόμενο από την Ολομέλεια του ΑΣΕΠ εν ε- 
νεργεία υπάλληλο ή λειτουργό που υπέβαλε υποψηφιό¬ 
τητα για ανάθεση καθηκόντων, ανατίθενται τα καθήκοντα 
θέσεως συμβούλου του ΑΣΕΠ για έξι (6) έτη κατά πλήρη 
και αποκλειστική απασχόληση. Η ανάθεση καθηκόντων 
στην περίπτωση αυτή είναι υποχρεωτική για την υπηρεσία 
του υπαλλήλου ή λειτουργού και γίνεται με Προεδρικό 
Διάταγμα που εκδίδεται με πρόταση του Υπουργού Εσω¬ 
τερικών, Δημόσιας Διοίκησης και Αποκέντρωσης και του 
οικείου Υπουργού. Αν η υπηρεσιακή σχέση του κατά τα α¬ 
νωτέρω υπαλλήλου ή λειτουργού λυθεί για οποιοδήποτε 
λόγο πριν τη συμπλήρωση της εξαετίας, παύει αυτοδικαί¬ 
ως και η ανάθεση καθηκόντων. Για την αυτοδίκαιη παύση 
εκδίδεται διαπιστωτική πράξη του Προέδρου του ΑΣΕΠ. 

4. Το Προεδρικό Διάταγμα με το οποίο γίνεται η ανάθε¬ 
ση καθηκόντων Συμβούλου του ΑΣΕΠ κοινοποιείται στην 
υπηρεσία του υπαλλήλου ή λειτουργού και στον ίδιο και 
τάσσεται εύλογη προθεσμία για την ανάληψη των καθη¬ 
κόντων Συμβούλου του ΑΣΕΠ. 

5. Όπου κατά τις οικείες διατάξεις απαιτείται αξιολό¬ 
γηση του υπαλλήλου ή λειτουργού στον οποίο ανατίθε¬ 
νται καθήκοντα θέσης Συμβούλου του ΑΣΕΠ για την πε¬ 
ραιτέρω εξέλιξή του στην υπηρεσία στην οποία ανήκει ορ- 
γανικώς, αυτή γίνεται από τον Πρόεδρο του ΑΣΕΠ στο 
έντυπο αξιολόγησης το οποίο προβλέπεται από τις οικεί¬ 
ες διατάξεις για τον συγκεκριμένο υπάλληλο ή λειτουργό. 
Αξιολόγηση προσόντων που προβλέπονται στο έντυπο α¬ 
ξιολόγησης και δεν προσιδιάζουν στο έργο του Συμβού¬ 
λου του ΑΣΕΠ, παραλείπεται με σημείωση του Προέδρου 
του ΑΣΕΠ ότι το συγκεκριμένο προσόν δεν αξιολογείται 
γιατί δεν ανταποκρίνεται στα καθήκοντα του συγκεκριμέ¬ 
νου Συμβούλου του ΑΣΕΠ. Αν για συγκεκριμένο υπάλλη¬ 
λο ή λειτουργό δεν προβλέπεται ειδικό έντυπο αξιολόγη- 


23282 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


σης, η αξιολόγησή του γίνεται με χωριστή έκθεση του 
Προέδρου του ΑΣΕΠ που περιλαμβάνει τα στοιχεία της ε¬ 
πιστημονικής και επαγγελματικής επάρκειας, απόδοσης, 
πρωτοβουλίας, ζήλου και ενδιαφέροντος. Δεν γίνεται α¬ 
ξιολόγηση όταν από τις οικείες διατάξεις δεν προβλέπε- 
ται περαιτέρω εξέλιξη του συγκεκριμένου υπαλλήλου ή 
λειτουργού. 

6. Το έντυπο ή έκθεση αξιολόγησης συντάσσεται τον Ια¬ 
νουάριο κάθε έτους για το προηγούμενο έτος και πάντως 
για διάστημα όχι μικρότερο των τριών μηνών και απο- 
στέλλεται στην υπηρεσία στην οποία ανήκει οργανικώς ο 
υπάλληλος ή λειτουργός τον οποία αφορά. 


7. Αν ο υπάλληλος ή λειτουργός κατά τη διάρκεια της υ¬ 
πηρεσίας του στο ΑΣΕΠ προαχθεί σε θέση ανώτερου 
βαθμού δεν διακόπτεται η ανάθεση καθηκόντων του. 

8. Με τη λήξη του χρόνου ανάθεσης καθηκόντων, ο υ¬ 
πάλληλος ή λειτουργός υποχρεούται να επιστρέφει στην 
υπηρεσία του, χωρίς να απαιτείται έκδοση οποιοσδήποτε 
πράξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Σεπτεμβρίου 1999 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



